Diari Oficial de la Generalitat Valenciana


Sumari del DOGV 1092, del 23-06-1989 (1989/814277)

DECRET 86/1989, de 12 de juny, del Consell de la Generalitat Valenciana, pel qual és modificat el Reglament Orgànic i Funcional de la Conselleria d'Obres Publiques, Urbanisme i Transports.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/06/12/86/dof/vci/html**

### Dades del document

Número de DOGV
:   1092

Data del DOGV
:   23-06-1989

Secció del DOGV
:   DISPOSICIONS GENERALS

Número del document
:   1989/814277


Data del document
:   12-06-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 36/1989, de 12 de juny, del Consell de la Generalitat Valenciana, pel qual és modificat el Reglament Orgànic i Fucional de la Conselleria d'Obres Públiques, Urbanisme i Transports.  
El Reglament Orgànic i Funcional de la Conselleria d'Obres Públiques, Urbanisme i Transports, aprovat pel Decret 158/1987, de 21 de setembre, del Consell de la Generalitat Valenciana, defineix en l'article 25 les unitats que integren la Direcció General de Transports, i en virtut d'això, l?àrea d'inversions queda estructurada per al desenvolupament de les funcions en els Serveis d'Obres, de Projectes i d'Infrastructura del Transport.  
L?experiència acumulada en el temps transcorregut ha fet evident el fet que els Serveis d'Obres i Projectes, amb responsabilitats concretes en la tramitació i desenvolupament dels corresponents expedients, atesa l?evident complementarietat i la necessària supeditació a la programació general d'inversions del centre directiu, han de ser coordinats en les seues actuacions d'acord amb les directrius que se'n deriven.  
En atenció d?això, i en compliment d?allò disposat en els articles 35.f), 40 i 70 de la Llei 5/1983, de 30 de desembre, del Govern Valencià, a proposta del Conseller d'Obres Públiques, Urbanisme i Transports i prèvia deliberació del Consell de la Generalitat Valenciana, en sessió del dia 12 de juny de 1989,  
DECRETE:  
Article primer  
Es modificat l'article 25 del Reglament Orgànic i Funcional de la Conselleria d'Obres Públiques, Urbanisme i Transports. L'article queda redactat així.  
«Article vint-i-cinc.  
U. La Direcció General de Transports per al desenvolupament de les seues funcions s'estructura en les següents unitats:  
- Divisió d'Infrastructura del Transport.  
- Servei d'Administració del Transport.  
- Servei d'Inspecció i Sanció  
- Servei de Planificació.  
Dos. Corresponen a la Divisió d'Infrastructura del Transport, unitat intermèdia entre el Director General i els Serveis que s'integren en aquesta, les funcions de planificació i execució de les inversions de la Direcció General de Transports i aquelles que es deriven de la relació que correspon a la Direcció General amb les empreses de transport per ferrocarril.  
Es formada pels següents Serveis:  
- Servei de Projectes. Li correspon la preparació i desenvolupament d'actuacions necessàries per a la redacció dels projectes i aprovació posterior, direcció, modificacions i incidències, d'acord amb la programació existent.  
- Servei d'Obres. Li correspon la preparació i desenvolupament de les actuacions necessàries per a l?execució de les obres incloses en els programes de la Direcció general, direcció, modificacions i liquidació.  
Tres. Correspon al Servei d'Administració del Transport l'informe i proposta de resolució, si s'escau, d'expedients que en l'àrea del transport per carretera ultrapassen de les competències resolutives assignades als Serveis Territorials de Transports. Així mateix se li assignen les funcions d'estudi i assessorament sobre les matèries de la seua competència en els aspectes normatiu i reglamentari, d?assistència en la coordinació de les polítiques de transport entre les diverses Administracions i de coordinació administrativa dels Serveis Territorials .  
Quatre. Correspon al Servei d'Inspecció i Sanció la promoció, la planificació i el control de l'actuació inspectora de la Direcció General pel que fa a la normativa vigent en matèria de transport, i les funcions que en matèria de sancions se'n deriven.  
Cinc. Correspon al Servei de Planificació la redacció o direcció dels estudis i anàlisis sectorials, i aquelles funcions de caràcter tècnic que se li encomanen en suport de la resta dels serveis de la Direcció General. Recopilarà i arxivarà la documentació tècnica i estadística. Formarà la biblioteca tècnica de la Direcció General.  
València, 12 de juny de 1989.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO I CASTANY


Còpia Permalink ELI